3. ลักษณะการประกอบธุรกิจแต่ละสายผลิตภัณฑ์

บริษัท อาดามัส อินคอร์ปอเรชั่น จำกัด (มหาชน) (“บริษัทฯ” หรือ “ADAM”)
ประกอบธุรกิจทางด้านสื่อและการโฆษณาผ่านสื่อรูปแบบใหม่
โดยแต่ละสายผลิตภัณฑ์ดำเนินการผ่านบริษัทย่อย 4 บริษัท คือ บริษัท อาดามัส มีเดีย จำกัด
(“ADM”) บริษัท แอปโซลูท อิมแพค จำกัด (“AI”) บริษัท สไมล์ อินเทอร์แอคทีฟ จำกัด
(“SMILE”) และบริษัท เอเซียบิส โซลูชั่น จำกัด (“ASIABIZ”) และADAM
ได้มีการลงทุนในบริษัทร่วม 1 บริษัท คือ บริษัท จีจี นิวส์ เนทเวิร์ค จำกัด (“GG”)
และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย จำกัด
แต่สัดส่วนรายได้และกำไรจากธุรกิจของบริษัทร่วมและบริษัทที่เกี่ยวข้องทั้งสองไม่มีนัยสำคัญ ADAM
ประกอบธุรกิจที่มุ่งเน้นการมีสื่อโฆษณาครบวงจรและครอบคลุมในทุกๆสื่อที่เป็นรูปแบบใหม่ซึ่งได้แก่
โฆษณา ณ จุดขาย สื่อทางอุปกรณ์สื่อสารเคลื่อนที่ และ สื่อทางอินเทอร์เน็ต

ADM
ประกอบธุรกิจจัดแสดงคอนเสิร์ตโดยจัดหาศิลปินนักร้องที่มีชื่อเสียงจากต่างประเทศเข้ามาแสดงคอนเสิร์ตในประเทศไทยรวมถึงการจัดกิจกรรมทางการตลาดต่างๆ
ที่ส่งเสริมและสนับสนุนการจัดแสดงคอนเสิร์ต และ ADM เป็นผู้จัดกิจกรรมยูลีกซึ่งเป็นกิจกรรมแข่งขัน
กีฬา และประกวดมิสยูลีกระหว่างมหาวิทยาลัยกว่า 30 สถาบัน ส่วน AI
ดำเนินด้านการให้บริการสื่อโฆษณานอกบ้าน เช่น บริการสื่อโฆษณาในห้างสรรพสินค้า
บริการสื่อโฆษณาระบบดิจิตอล บริการผลิตสื่อโฆษณาและบริการให้เช่าจอภาพ

SMILE
ให้บริการด้านสื่ออุปกรณ์สื่อสารเคลื่อนที่และให้บริการส่งข้อมูลเนื้อหาผ่านสัญญาณโทรศัพท์มือถือ
โดยบริการหลักเป็นการให้บริการโฆษณาผ่านสื่อรูปแบบใหม่ ได้แก่
การบริการจัดการรับและส่งข้อความสั้น (short message service: SMS)
แก่สถานีวิทยุในระบบ เอฟ เอ็ม และ เอ เอ็ม ทั่วประเทศกว่าร้อยสถานี
การดำเนินการเว็บไซต์วิทยุออนไลน์ นอกจากนี้ SMILE
เป็นผู้ให้บริการด้านองค์ประกอบพื้นฐานของระบบอินเทอร์เน็ต คือ บริการเว็บโฮสติ้ง
บริการรับจดโดเมน บริการพัฒนาและบริหารเว็บไซต์
รวมถึงการรับบริหารระบบโครงสร้างพื้นฐานให้กับเว็บขนาดใหญ่หลายแห่งในประเทศ สำหรับ
ASIABIZ ประกอบธุรกิจการจำหน่ายโปรแกรมซอฟท์แวร์สำหรับผู้ประกอบการทั่วไป (ERP)
ซึ่งใช้สำหรับจัดการธุรกิจ และ ได้พัฒนาซอฟท์แวร์สำเร็จรูปสำหรับสำหรับศูนย์บริการรถยนต์ (Auto
Fast)

3.1 ธุรกิจบริหารกิจกรรมและการส่งเสริมการตลาด (Event Marketing)

ลักษณะของผลิตภัณฑ์หรือบริการ

บริษัท อาดามัส มีเดีย จำกัด (“ADM”) ได้เริ่มดำเนินการจดทะเบียนนิติบุคคลประเภทบริษัทจำกัด
เมื่อวันที่ 16 ธันวาคม 2540 ในนาม บริษัท อาร์แอนด์ที มีเดีย จำกัด ทุนจดทะเบียนเริ่มแรก 1
ล้านบาท
โดยประกอบธุรกิจให้บริการเป็นตัวแทนขายสื่อโฆษณาทุกประเภทและให้บริการผลิตสื่อโฆษณาประชาสัมพันธ์
รวมทั้งรับจ้างผลิตรายการทางโทรทัศน์และวิทยุ ภายหลังได้เปลี่ยนชื่อบริษัทเป็น บริษัท อาดามัส
มีเดีย จำกัด เมื่อวันที่ 11 พฤษภาคม 2550 และได้เปลี่ยนวัตถุประสงค์การประกอบธุรกิจ
มุ่งเน้นให้บริการในการจัดกิจกรรมต่างๆ เช่น
การจัดกิจกรรมส่งเสริมการขายและการประชาสัมพันธ์ การจัดคอนเสิร์ต
(โดยเน้นการจัดคอนเสิร์ตและกิจกรรมต่างๆ
ของศิลปินและนักร้องชื่อดังจากประเทศเอเชียตะวันออกที่อยู่ในกระแสความนิยม)
การจัดงานแสดงต่างๆ ให้แก่กิจกรรมที่ ADM จัดขึ้นเองเท่านั้น ผลงานที่ผ่านมาได้แก่
การจัดคอนเสิร์ตเรนซึ่งเป็นนักร้องชื่อดังของประเทศเกาหลี เป็นต้น ปัจจุบัน ADM มีทุนจดทะเบียน
10 ล้านบาทและบริษัทฯ ถือหุ้นอยู่ร้อยละ 99.99 ทั้งนี้สามารถที่จะจำแนกธุรกิจที่ ADM
ดำเนินการอยู่ออกเป็น 3 ประเภทได้ดังนี้

1.การจัดคอนเสิร์ต

ADM
มีนโยบายมุ่งที่จะเป็นผู้จัดกิจกรรมเกี่ยวกับคอนเสิร์ตและเน้นการจัดคอนเสิร์ตและกิจกรรมต่างๆของศิลปินและนักร้องชื่อดังจากประเทศเอเชียตะวันออกที่อยู่ในกระแสความนิยมในปัจจุบัน
อาทิ เกาหลี ญี่ปุ่นและไต้หวัน ทั้งนี้ ADM มีเป้าหมายที่จะจัดคอนเสิร์ตรวมถึงกิจกรรมต่างๆ
เกี่ยวกับคอนเสิร์ตนั้นๆ อย่างน้อยปีละ 2 ครั้ง ในปี 2550 ADM (“ผู้จัด”) ได้จัดงานคอนเสิร์ต
“Rain’s Coming Rain World Tour in Bangkok 2007” และ คอนเสิร์ต Dong Bang
Shin Gi The 2nd Asia Tour Concert “ O ” โดย ADM
รับหน้าที่เป็นผู้จัดคอนเสิร์ตและได้สิทธิในการจัดการเกี่ยวกับสปอนเซอร์ทั้งหมดรวมถึงสิทธิในรายได้ใดๆ
อันเกิดจากการจัดการแสดงนั้น และได้ว่าจ้าง Dream Maker Entercom Co., Ltd.
นำวงดนตรี Dong Bang Shin Gi  มาจัดแสดง นอกจากนี้ ADM ยังมีแผนที่จะหาศิลปินนักร้องชาว
ญี่ปุ่นและไต้หวัน ที่อยู่ในกระแสนิยมมาเปิดการแสดงคอนเสิร์ตในประเทศไทยอีกด้วย

2. การจัดโครงการยูลีก (U-league)

โครงการยูลีกประกอบด้วยการแข่งขันกีฬาฟุตบอล วอลเลย์บอล การประกวดดนตรี และมิสยูลีก
ระหว่างมหาวิทยาลัยกว่า 30 แห่ง ทั่วกรุงเทพฯ โดยโครงการยูลีกนี้
มีกลุ่มเป้าหมายที่ชัดเจนคือกลุ่มนักศึกษา ที่เป็นกลุ่มเดียวกันกับลูกค้าของ ADM และเป็นโครงการที่
ADM สามารถสร้างเนื้อหา (content)
ของกิจกรรมที่จะมีความต่อเนื่องและสามารถที่จะเป็นลิขสิทธิ์ของADM ต่อไปในอนาคต

บริษัท อาดามัส มีเดีย จำกัด (“บริษัทฯ”) ได้ทำการเซ็นสัญญาเพื่อซื้อลิขสิทธิ์การจัดโครงการยูลีก
2007 กับบริษัท ยูลีก อินเตอร์เนชั่นแนล จำกัด บริษัทฯ
ได้รับลิขสิทธิ์การจัดโครงการยูลีกทั้งหมดเป็นระยะเวลา 3 ปีติดต่อกัน เริ่มจากปี 2550-2552
โดยบริษัท ยูลีก อินเตอร์เนชั่นแนล จำกัด ในฐานะเจ้าของลิขสิทธิ์ยูลีกและกิจกรรมต่างๆ
ตกลงที่จะโอนสิทธิใดๆที่เกี่ยวข้องกับยูลีก รวมทั้งเครื่องหมายการค้า “U-league” และ “ยูลีก”
ให้กับ บริษัทฯ แต่เพียงผู้เดียวและมอบหมายให้บริษัทฯ เป็นผู้ดำเนินกิจกรรมแทนทั้งหมด
รวมถึงการจัดการการบริหารกิจกรรมและสิทธิประโยชน์ใดๆอันเกิดจากยูลีกในช่วงเวลาดังกล่าว
ในการตกลงทำสัญญากันครั้งนี้ ADM
ตกลงจะชำระค่าใช้จ่ายในการดำเนินงานและค่าใช้สิทธิ์เป็นการเหมาจ่ายใน 2 ปีแรกเป็นเงินปีละ
1.5 ล้านบาทถ้วน โดยที่กลุ่มบริษัทฯ สามารถจะรับโอนสิทธิในลิขสิทธิ์ที่เกี่ยวข้องกับ “U-League”
รวมทั้งเครื่องหมายการค้า “U-League”, “ยูลีก” และรับสิทธิที่จะดำเนินการจัดการต่อในปีที่ 3
และต่อๆไป ได้โดยจ่ายค่าตอบแทนครั้งเดียวจำนวน 3 ล้านบาท

การจัดกิจกรรมยูลีกในครั้งนี้นับเป็นครั้งที่ 11 ของการจัดโครงการยูลีก ซึ่งในครั้งนี้ ADM
ได้ตั้งงบประมาณในการจัดงานกว่า 20 ล้านบาทเพื่อสร้างภาพลักษณ์ใหม่ที่ทันสมัยให้การจัดยูลีก
2007 แตกต่างจากปีที่ผ่านมา โครงการยูลีก 2007 จะเริ่มการแข่งขันระหว่างเดือนสิงหาคม 2550
ถึง เดือนกุมภาพันธ์ 2551 ซึ่งจะแบ่งการแข่งขันออกเป็น 5 ประเภท คือ การแข่งขันฟุตบอลยูลีก
การแข่งขันวอลเล่ย์บอลยูลีก โดยทั้ง 2 ประเภท
จะสร้างสีสันด้วยการนำทีมดารามาร่วมทำการแข่งขันด้วยพร้อมจัดให้มีการประกวดทีมเชียร์ลีดเดอร์
สำหรับการประกวดมิสยูลีก
ผู้เข้าประกวดทุกท่านจะต้องเข้ารับการอบรมทางด้านการพัฒนาบุคลิกภาพและร่วมกันทำกิจกรรมเพื่อสังคม
ส่วนการประกวดดนตรียูลีกนั้นจะมีทั้งการประกวดร้องเพลงและวงดนตรีพร้อมมีศิลปินมืออาชีพร่วมเป็นคณะกรรมการในการตัดสิน
และปิดท้ายปีด้วยงานยูลีกเฟสติวัล
ซึ่งจะเปิดโอกาสให้นักศึกษาได้มีส่วนในการดำเนินการจัดงานในครั้งนี้ด้วย และจัดให้มีงาน Job
Fair เพื่อรองรับนักศึกษาที่ต้องการฝึกงานหรือกำลังจะจบการศึกษา

สำหรับกิจกรรมยูลีกนี้ ADM สามารถรับรู้รายได้เป็นค่าโฆษณาจาก ผู้สนับสนุนรายการ
ซึ่งในเดือนตุลาคม บริษัทแคนนอน มาร์เก็ตติ้ง (ไทยแลนด์) ได้เป็นผู้สนับสนุนหลักของกิจกรรม
และยังเป็น ไตเติล สปอนเซอร์ (Title sponsor)
ทำให้โครงการยูลีกใช้ชื่ออย่างเป็นทางการว่า “แคนนอน ยูลีก” นอกจากนี้ ADM
ยังสามารถรับรู้รายได้จากผู้สนับสนุนรายย่อยอื่นๆอีกด้วย

3. การบริหารเวลาโฆษณาในรายการเพื่อออกอากาศ

ณ ปัจจุบัน ADM
มีนโยบายที่จะลดความสำคัญแก่การบริหารเวลาโฆษณาในรายการเพื่อออกอากาศลงเนื่องจากธุรกิจดังกล่าวสร้างรายได้ไม่มากนัก
อย่างไรก็ดี ADM ยังคงมองหาช่องทางที่จะเปิดตลาดในด้านนี้
หากพิจารณาแล้วว่าเป็นธุรกิจที่สามารถสร้างผลกำไรให้กับกิจการได้

โครงสร้างรายได้

  (หน่วย: ล้านบาท)

  --- -------------------------------------- --------- ------- --------- -------
      รายได้                                  2549      (%)     2550      (%)

  1   การจัดคอนเสิร์ต                           -         -       133.65    89.53

  2   การจัดโครงการยูลีก                        -         -       9.43      6.32

  3   การบริหารเวลาโฆษณาในรายการเพื่อออกอากาศ   3.58      22.85   6.12      4.10

  4   การผลิตรายการและสื่อโฆษณาทางวิทยุ           11.96     76.32   -         -

  5   รายได้อื่น                                0.13      0.83    0.07      0.05

      รวมรายได้                               15.67     100     149.27    100
  --- -------------------------------------- --------- ------- --------- -------

จากตารางโครงสร้างรายได้จะเห็นว่ารายได้รวมในปี 2549 มีมูลค่าเท่ากับ 15.67
ล้านบาทซึ่งมาจากการบริหารเวลาโฆษณาและสื่อโฆษณาทางวิทยุ เนื่องจากปี 2549
นั้นยังไม่มีการเริ่มดำเนินการการจัดคอนเสิร์ตและการจัดโครงการยูลีกซึ่ง ADM
เริ่มมีรายได้จากธุรกิจ 2 ส่วนนี้ในปี 2550 โดยการจัดงานคอนเสิร์ตสามารถสร้างรายได้ให้แก่
ADM เป็นจำนวนเงิน 133.65 ล้านบาท คิดเป็นร้อยละ 89.53 ของรายได้รวม ส่วนโครงการยูลีก
2007 ทำรายได้เป็นจำนวนเงิน 9.43 ล้านบาท คิดเป็นร้อยละ 6.32 ของรายได้รวม
ทำให้รายได้รวมของปี 2550 มีมูลค่าเท่ากับ 149.27 ล้านบาท เพิ่มขึ้นจำนวน 133.60 ล้านบาท

กลุ่มลูกค้าเป้าหมาย

1.  กลุ่มลูกค้าเป้าหมายของการจัดคอนเสิร์ต ได้แก่ กลุ่มนักเรียนมัธยมศึกษาตอนต้นและตอนปลาย
    กลุ่มนิสิตและนักศึกษา กลุ่มคนทำงาน
    รวมถึงคนทั่วไปที่มีความชื่นชอบศิลปินนักร้องชื่อดังจากประเทศเอเชียตะวันออกที่อยู่ในกระแสความนิยมในปัจจุบัน
    อาทิ เกาหลี ญี่ปุ่นและไต้หวัน

2.  กลุ่มลูกค้าเป้าหมายของการจัดกีฬายูลีก ได้แก่ กลุ่มนิสิตและนักศึกษา
    กลุ่มคนทำงานที่พึ่งจบการศึกษา กลุ่มนักเรียนมัธยมศึกษาตอนปลาย
    และรวมถึงคนทั่วไปที่ชื่นชอบกีฬา

กลยุทธ์การแข่งขัน

-   การจัดกิจกรรมที่คำนึงถึงกิจกรรมที่อยู่ในกระแสความนิยม

ADM
เป็นบริษัทเดียวที่เน้นการจัดกิจกรรมที่อยู่ในกระแสความนิยมของวัยรุ่นโดยศิลปินและนักร้องชื่อดังจากประเทศเอเชียตะวันออกเป็นหลัก

-   การสร้างเนื้อหากิจกรรมที่เป็นลิขสิทธิ์ของกลุ่มบริษัทฯ

การจัดกิจกรรมประเภทนี้ได้แก่การเป็นเจ้าภาพการจัดกิจกรรมยูลีก
ซึ่งเป็นกิจกรรมที่มีกำหนดจัดให้มีขึ้นเป็นประจำทุกปี โดย ADAM ได้รับสิทธิใดๆ ที่เกี่ยวข้องกับยูลีก
รวมทั้งเครื่องหมายการค้า “U-league” และ “ยูลีก” โดย ADM
ได้รับมอบหมายให้เป็นผู้ดำเนินกิจกรรมแทนทั้งหมด

-   การใช้ประโยชน์ร่วมจากการใช้สื่อครบวงจรของกลุ่มบริษัทฯ

กลุ่มบริษัทฯ ได้วางแผนในเชิงรุกด้วยแผนการตลาดแบบครบวงจร และต่อเนื่อง
ผนวกกับการกระจายสื่อที่สามารถครอบคลุมและเข้าถึงกลุ่มเป้าหมายได้ทั้งหมด อาทิ สื่อออนไลน์
สื่อกลางแจ้ง สื่อภายในห้างสรรพสินค้าและกิจกรรมโรดโชว์ตามมหาวิทยาลัย สื่อโทรทัศน์ และวิทยุ
พร้อมจับมือกับพันธมิตรทางธุรกิจ คือ สถานีโทรทัศน์สีกองทัพบกช่อง7 คลื่น Seed 97.5 FM.
คลื่นเมืองไทยแข็งแรง 99.0 Radio.in.th AI และ สปอนเซอร์ใหญ่ ได้แก่ สยามเซ็นเตอร์
บริษัท แจ๊คซาวน์ จำกัด

-   ทีมงานและบุคลากรที่มีประสบการณ์

ทีมงานและบุคลากรหลักที่ดำเนินการธุรกิจการจัดกิจกรรมส่งเสริมการตลาดของกลุ่มบริษัทฯเป็นผู้มีประสบการณ์ด้านการจัดกิจกรรม
ทั้งด้านความคิดสร้างสรรค์ การผลิตและการกำกับรายการ
การจัดการแถลงข่าวและประชาสัมพันธ์และการวางแผนกลยุทธ์การใช้สื่อโฆษณา

ภาวะการแข่งขันภายในอุตสาหกรรม

การวิเคราะห์คู่แข่งในตลาด

ธุรกิจจัดกิจกรรมส่งเสริมการขายและการประชาสัมพันธ์
ในการจัดคอนเสิร์ตมีคู่แข่งที่มีลักษณะการประกอบการที่คล้ายคลึงกัน ได้แก่ บริษัท บีอีซี เทโร
เอ็นเตอร์เทนเม้นท์ จำกัด (มหาชน)
ซึ่งประกอบการด้านการจัดกิจกรรมส่งเสริมการขายและการประชาสัมพันธ์
การจัดคอนเสิร์ตและกิจกรรมต่างๆโดยให้ความสำคัญกับกลุ่มเป้าหมายที่ชื่นชอบนักร้อง ศิลปิน
และการแสดงรวมถึงรายการทางกีฬาที่มีชื่อเสียงระดับโลกทางฝั่งโลกตะวันตกแต่เนื่องจาก ADM
เน้นการจัดคอนเสิร์ตและกิจกรรมต่างๆของศิลปินและนักร้องชื่อดังจากประเทศเอเชียตะวันออกซึ่งอยู่ในกระแสความนิยมเป็นอย่างมากในขณะนี้
นอกจากนี้ ADM
ยังมีความสัมพันธ์ที่แน่นแฟ้นกับตัวแทนของค่ายศิลปินเกาหลีที่อยู่ในความนิยมดังกล่าวไว้แล้วข้างต้น
ดังนั้น ADM จึงมีความได้เปรียบที่จะรักษาส่วนแบ่งทางการตลาดพร้อมทั้งป้องกันคู่แข่งใหม่รายอื่นๆ
ที่อาจหันมาจัดคอนเสิร์ตในแนวทางเดียวกับที่ ADM ทำอยู่ ในส่วนของกิจกรรมยูลีกนั้น
ไม่น่าจะมีคู่แข่งโดยตรง
เนื่องจากเป็นกิจกรรมเดียวที่ได้ดำเนินการในลักษณะดังกล่าวต่อเนื่องมายาวนาน
และเป็นที่รับรู้ของกลุ่มเป้าหมายแต่จะมีคู่แข่งขันโดยอ้อมได้แก่ กิจกรรมการแข่งขันดนตรี และ กีฬา
ในรายการปลีกย่อยอื่นในระดับสถาบันหรือกลุ่มสถาบัน

การจัดหาผลิตภัณฑ์หรือบริการ

  องค์ประกอบสำคัญสำหรับธุรกิจสร้างสรรค์และบริหารงานกิจกรรม

1.  ศิลปิน

  การคัดเลือกศิลปินที่มาจัดคอนเสิร์ตถือเป็นส่วนสำคัญอย่างยิ่งในการวางแผนการจัดกิจกรรมต่างๆ
  ให้เป็นไปตามนโยบายของ ADM ที่ต้องการหาศิลปินที่อยู่ในกระแสความนิยมของประชาชน
  โดยมุ่งเน้นการจัดหาศิลปินในประเทศแถบเอเชียตะวันออก เช่น เกาหลี ญี่ปุ่น และไต้หวัน
  เป็นต้น

2.  บุคลากร

  บุคลากร มีส่วนสำคัญในการผลิตและสร้างสรรค์ผลงาน โดย ADM
  มีบุคลากรที่รับผิดชอบในการออกแบบ คิดสร้างสรรค์
  และบริหารจัดการให้งานกิจกรรมประสบความสำเร็จตามวัตถุประสงค์ของงานแต่ละงาน
  บนพื้นฐานแนวคิดของกลยุทธ์ทางการตลาด

3.  เครื่องมือและอุปกรณ์ในการจัดงาน

  อุปกรณ์หลักที่ใช้ในการจัดงานกิจกรรมส่วนใหญ่ซึ่งประกอบไปด้วยอุปกรณ์แสงเสียงและเอฟเฟคท์ต่างๆ
  อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น อุปกรณ์อำนวยความสะดวก
  อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน เป็นต้น
  อุปกรณ์เหล่านี้ส่วนใหญ่สามารถที่จะจัดหาได้ทั่วไป แต่ ADM
  มีผู้จัดจำหน่ายอุปกรณ์ที่ใช้งานเป็นประจำ จึงได้ราคาที่ต่ำกว่าราคาท้องตลาดทั่วไป

ช่องทางการจัดจำหน่าย

ในปัจจุบันนี้กลุ่มบริษัทฯมีช่องในทางการจัดจำหน่ายโดยอาศัยความร่วมมือจากพันธมิตรทางธุรกิจ คือ
สถานีโทรทัศน์สีกองทัพบกช่อง 7 ไทยทิคเก็ตมาสเตอร์ คลื่น Seed 97.5 FM.
คลื่นเมืองไทยแข็งแรง 99.0 Radio.in.th AI และ สปอนเซอร์ยักษ์ใหญ่ อาทิ สยามเซ็นเตอร์
บริษัท แจ๊คซาวน์ จำกัด ซึ่งในอนาคต ADM มีแผนที่จะสร้างช่องทางการจัดจำหน่ายเป็นของตนเอง

ผลกระทบสิ่งแวดล้อม

- ไม่มี -

งานที่ยังไม่ได้ส่งมอบ

- ไม่มี –

3.2 ธุรกิจให้บริการและผลิตสื่อโฆษณา (Media Producer and Media Provider)

ลักษณะของผลิตภัณฑ์หรือบริการ

ดำเนินการโดย บริษัท แอปโซลูท อิมแพค จำกัด หรือ “AI” (บริษัทฯ ถือหุ้นร้อยละ 99.99)
ซึ่งก่อตั้งขึ้นโดยนายปริน ชนันทรานนท์ ในเดือน สิงหาคม 2548 ด้วยทุนจดทะเบียนเริ่มต้น 50
ล้านบาท เพื่อประกอบธุรกิจให้บริการและผลิตสื่อโฆษณา
โดยสามารถแบ่งลักษณะการประกอบธุรกิจออกได้เป็น 3 ประเภท ดังต่อไปนี้

ธุรกิจให้บริการสื่อโฆษณาภายในห้างสรรพสินค้า(In-store Media)

1.  ธุรกิจให้บริการสื่อโฆษณาระบบดิจิตอล (Digital Media)

การให้บริการด้านการโฆษณาผ่านทางจอภาพในลักษณะภาพเคลื่อนไหว 2 มิติ และ 3 มิติ
ซึ่งเป็นการตลาดแบบการสร้างBrand awareness and Brand recognition
ให้กับผู้บริโภคและเป็นการเน้นย้ำถึงผลิตภัณฑ์หรือบริการของผู้ประกอบการ ณ จุดขายโดย AI
มีหน้าที่ให้บริการสื่อโฆษณาในรูปแบบของภาพ 2 มิติ และ 3 มิติ ซึ่ง AI
เป็นบริษัทแรกที่นำสื่อโฆษณา 3 มิติ มาใช้ในภูมิภาคเอเชีย ทั้งนี้
รายละเอียดการให้บริการสื่อโฆษณาระบบดิจิตอลในรูปแบบของภาพ 2 มิติ และ 3 มิติ มีดังนี้

  1.1 ระบบเครือข่ายประเภทสื่อโฆษณาระบบดิจิตอล LCD (ภาพ 2 มิติ)

  AI ได้ติดตั้งจอภาพ LCD บริเวณหัวชั้นแสดงสินค้า (End Cap Media)
  ในซุปเปอร์มาร์เก็ตชั้นนำ (Modern Trade) เพื่อช่วยส่งเสริมการขาย
  และช่วยดึงดูดความสนใจของลูกค้ารวมทั้งสนับสนุนให้ลูกค้าตัดสินใจซื้อสินค้า ณ จุดขาย โดย AI
  มีจอภาพ 2 มิติ ทั้งหมด 108 จอ ติดตั้งอยู่บนพื้นที่ให้บริการโฆษณาในหัวชั้นแสดงสินค้าทั้งหมด 9
  แห่ง ได้แก่ ทุกสาขาของ Home Fresh Mart
  ของศูนย์การค้าเดอะมอลล์ทั้งหมดทั้งในเขตกรุงเทพและปริมณฑลและต่างจังหวัดที่จังหวัดนครราชสีมา
  ตลอดจนซุปเปอร์มาร์เก็ตระดับบน(Gourmet Market) ของศูนย์การค้า ดิ เอ็มโพเรียม และ
  ศูนย์การค้าสยามพารากอน โดยAI ได้ทำสัญญาเช่าระยะยาวไว้กับศูนย์การค้าดังกล่าวเป็นเวลา
  5 ปี นอกจากสื่อโฆษณาผ่านระบบ Digital LCD แล้ว AI
  ยังพัฒนาระบบที่มีประสิทธิภาพในการบริหารงานโฆษณาของลูกค้าซึ่งมีความสามารถในการรองรับความต้องการของลูกค้าที่หลากหลาย
  ซึ่งลูกค้าที่ต้องการซื้อสื่อโฆษณาจะสามารถลงโฆษณาผ่านทางจอภาพ LCD ในระยะเวลา 1 – 3
  นาทีต่อระยะเวลาหนึ่งรอบชั่วโมง โดยภายในหนึ่งวัน โฆษณาหนึ่งชุดจะถูกแสดงผ่านจอภาพ
  ทั้งหมด 12 รอบ หรือ 12 ชั่วโมง

  ทั้งนี้สำหรับจอภาพ 2 มิติ AI
  ได้ทำสัญญาจ่ายค่าตอบแทนให้กับศูนย์การค้าที่ให้ติดตั้งอุปกรณ์บริการสื่อโฆษณาในลักษณะมีการแบ่งส่วนแบ่งรายได้
  (Revenue Sharing) ให้กับศูนย์การค้า โดยสัญญามีระยะเวลาทั้งหมด 5 ปี สิ้นสุดในปี 2554
  ซึ่งรายละเอียดของสัญญานี้สามาระอ่านเพิ่มเติมได้ใน ส่วนของทรัพย์สินในการประกอบธุรกิจ ข้อ
  5.2.4

  1.2 ระบบเครือข่ายประเภทสื่อโฆษณาระบบดิจิตอล 3 มิติ

  ในส่วนของสื่อโฆษณาประเภทจอภาพ 3 มิติ (3D Digital Media) AI
  ได้ริเริ่มมาพัฒนาติดตั้งเพื่อให้บริการสื่อโฆษณา 3 มิติ (3D Digital Media Network)
  เป็นรายแรกในภูมิภาคเอเชียโดยมีจอภาพ 3 มิติจำนวน 182 จอ ติดตั้งอยู่ ณ ศูนย์การค้า ดิ
  เอ็มโพเรียม ศูนย์การค้าสยามพารากอน และศูนย์การค้ามาบุญครอง
  ตามบริเวณจุดศูนย์รวมของผู้คนที่สัญจรผ่านไปมาเช่น หน้าลิฟท์ ในลิฟท์
  บริเวณใกล้ทางขึ้นลงบันไดเลื่อน บริเวณที่ตั้งประชาสัมพันธ์ เป็นต้น
  โดยงานประเภทภาพเคลื่อนไหว 3 มิติ นี้ AI ใช้เทคโนโลยีล่าสุดจากประเทศเยอรมัน
  ในการผลิตงานโฆษณา (Content)
  ทำให้สามารถผลิตงานโฆษณาที่ออกมาในรูปภาพเคลื่อนไหวเสมือนมีชีวิตลอยออกมานอกจอภาพ
  โดยภาพ 3 มิติสามารถมองเห็นได้โดยไม่ต้องใช้แว่นตาหรืออุปกรณ์ใดๆในมุมมองกว้าง 120
  องศา ซึ่งลูกค้าที่ต้องการซื้อสื่อโฆษณาจะสามารถลงโฆษณาผ่านทางจอภาพสามมิติ ในระยะเวลา
  1 – 3 นาทีต่อระยะเวลาหนึ่งรอบชั่วโมง โดยภายในหนึ่งวัน
  โฆษณาหนึ่งชุดจะถูกแสดงผ่านจอภาพ ทั้งหมด 12 รอบ หรือ 12 ชั่วโมง โดย AI
  ได้ทำสัญญาระยะยาวเป็นเวลา 10 ปี นับจากวันที่ 1 พฤศจิกายน 2548
  ในการเป็นผู้ให้บริการโฆษณาภาพเคลื่อนไหว 3 มิติ ในศูนย์การค้า ดิ เอ็มโพเรียม
  และศูนย์การค้าสยามพารากอน

  ทั้งนี้สำหรับจอภาพ 3 มิติ AI
  ได้ทำสัญญาจ่ายค่าตอบแทนให้กับศูนย์การค้าที่ให้ติดตั้งอุปกรณ์บริการสื่อโฆษณาในลักษณะการแบ่งเวลาสำหรับการโฆษณาของศูนย์การค้านั้นๆ
  (Time Sharing) โดยสัญญามีระยะเวลาทั้งหมด 10 ปี สิ้นสุดในปี 2558
  ซึ่งรายละเอียดของสัญญานี้สามารถอ่านเพิ่มเติมได้ใน ส่วนของทรัพย์สินในการประกอบธุรกิจ ข้อ
  5.2.4

2.  ธุรกิจให้บริการสื่อโฆษณาที่ไม่ใช่ระบบดิจิตอล(Non-Digital Media)

  AI ให้บริการโฆษณารูปแบบใหม่ (Innovative Media) ที่ไม่ใช่ระบบดิจิตอล
  ซึ่งประกอบด้วยแผ่นป้ายโฆษณาแสดงสินค้าประกอบชั้นแสดงสินค้า
  ซึ่งสามารถแบ่งได้เป็นป้ายโฆษณาแบบฉลาก (Shelf Label) ป้ายโฆษณาแบบผุดขึ้น (Shelf
  Pop-up) ป้ายโฆษณาแบบอุโมงค์ (Turnel Media) และ ป้ายโฆษณาแบบกรอบ (Shelf
  Frame) เพื่อเป็นการโฆษณาและประชาสัมพันธ์สินค้า ณ จุดขายตรง นอกจากนี้ AI
  ยังให้บริการผ่านสื่ออื่นๆเช่น การให้บริการโฆษณาบริเวณส่วนต่างๆของอาคาร (Wrap)
  โดยการนำแผ่นโฆษณาหุ้มบริเวณประตูลิฟท์ เสา และ
  พื้นและการให้บริการโฆษณาบริเวณส่วนหน้าของรถข็น (Cart Media)
  ซุ้มประตูทางเข้าห้างเป็นต้น โดย AI
  ได้ทำสัญญาการจัดการป้ายโฆษณาให้กับศูนย์การค้าเดอะมอลล์ทั้งหมดทั้งในเขตกรุงเทพและปริมณฑลเป็นระยะเวลา
  5 ปี ทั้งนี้ AI
  ได้มีการทำสัญญาจ่ายค่าตอบแทนให้แก่ศูนย์การค้าเดอะมอลล์เป็นแบบส่วนแบ่งรายได้จากค่าโฆษณา

ธุรกิจให้บริการรับออกแบบจัดสร้างภาพและภาพยนตร์ 3 มิติ และการรับทำโฆษณา (Content
Provider)

นอกจากการให้บริการสื่อโฆษณาระบบดิจิตอลและสื่อโฆษณาที่ไม่ใช่ระบบดิจิตอลแล้ว AI
ยังให้บริการออกแบบและผลิตงานโฆษณาในรูปแบบต่างๆ ทั้งระบบดิจิตอลและที่ไม่ใช่ระบบดิจิตอล
เช่น การผลิตสื่อโฆษณารูปแบบใหม่ที่ประกอบชั้นแสดงสินค้า(Shelf Media)
การออกแบบและปรับปรุงภาพเคลื่อนไหวทั้ง 2 และ 3 มิติให้เหมาะสมที่จะแสดงออกทางจอภาพ
รวมถึงการแปลงภาพ 2 มิติให้เป็น 3 มิติ เพื่อใช้ในการโฆษณา ซึ่ง AI
มีทีมงานผลิต(Production House)
ที่มีความสามารถในการดำเนินการผลิตได้ตามความต้องการของลูกค้า ทั้งนี้ AI
ได้รับการส่งเสริมการลงทุนจากสำนักงานคณะกรรมการส่งเสริมการลงทุน(BOI)
โดยได้รับการยกเว้นภาษีเงินได้นิติบุคคล จากการประกอบกิจการ ซอฟต์แวร์ ประเภท Digital
Content เป็นเวลา 8 ปีนับจากวันที่ 4 กรกฎาคม 2549

ธุรกิจให้เช่าบริการจอภาพ

AI ยังมีบริการให้เช่าจอภาพ 2 มิติและ 3 มิติสำรองไว้อีกจำนวนหนึ่ง ดังนั้น AI
จึงสามารถสร้างรายได้เพิ่มเติมจากการดำเนินธุรกิจให้เช่าจอภาพ 2 มิติและ 3
มิติโดยลูกค้าส่วนใหญ่ของ AI คือ ผู้ให้บริการบริหารจัดงาน (Event management หรือ Event
Organizer) และลูกค้าที่ต้องการได้จอภาพระบบทีวี 3 มิติไว้ที่ร้านค้าเอง โดยตามสัญญาการเช่า
AI ต้องทำหน้าที่เป็นผู้ติดตั้งและดูแลจอภาพดังกล่าว

โครงสร้างรายได้

  (หน่วย: ล้านบาท)

  --- ------------------------------------ --------- -------- --------- --------
      ธุรกิจ                                 2549      (%)      2550      (%)

  1   ธุรกิจให้บริการสื่อโฆษณาภายในห้างสรรพสินค้า   58.83     86.74    119.20    87.48

  2   ธุรกิจให้บริการจัดสร้างภาพและภาพยนตร์ 3 มิติ  0.46      0.68     0.15      0.11

  3   ธุรกิจให้เช่าบริการจอภาพ                  1.05      1.55     0.47      0.35

  4   ธุรกิจผลิตสื่อโฆษณา                       -         -        2.70      1.98

  5   รายได้อื่น                              7.48      11.03    13.74     10.08

      รวมรายได้                             67.82     100      136.26    100
  --- ------------------------------------ --------- -------- --------- --------

จากตารางโครงสร้างรายได้ข้างต้นแสดงให้เห็นว่าธุรกิจที่สร้างรายได้ส่วนใหญ่ของ AI คือ
ธุรกิจให้บริการสื่อโฆษณาภายในห้างสรรพสินค้าซึ่งสามารถสร้างรายได้ให้ AI ในปี 2549
เป็นจำนวนเงิน 58.83 ล้านบาท และ ปี 2550 เป็นจำนวนเงิน 119.20 ล้านบาท เพิ่มขึ้นจำนวน
60.37 ล้านบาท โดยเพิ่มขึ้นในอัตราร้อยละ 102.62
ซึ่งรายได้ของจากธุรกิจให้บริการสื่อโฆษณาภายในห้างสรรพสินค้านี้จะมีอัตราการเติบโตขึ้นอีกตามแนวโน้มการเติบโตของอุตสาหกรรมโฆษณาในห้างสรรพสินค้าที่เติบโตสูงขึ้น

กลุ่มลูกค้าเป้าหมาย

กลุ่มลูกค้าเป้าหมายหลักของAI ในส่วนของธุรกิจ In-store Media ได้แก่
บริษัทเจ้าของผลิตภัณฑ์และผู้ประกอบการทั่วไปที่ต้องการโฆษณาสินค้าของตนในพื้นที่ห้างสรรพสินค้าที่มีสัญญาให้
AI เป็นผู้บริหารธุรกิจให้บริการสื่อ AI มุ่งเน้นในการเข้าถึงลูกค้าที่เป็นผู้ประกอบการให้บริการ
และเจ้าของผลิตภัณฑ์ต่างๆที่ต้องการทำการตลาดเพื่อส่งเสริมการขาย สร้าง Brand Awareness
และประชาสัมพันธ์ผลิตภัณฑ์ของตัวเองเพื่อสร้างความต้องการในการบริโภค ณ จุดขาย
และการสร้างภาพพจน์ที่ดีให้แก่องค์กร
โดยกลุ่มลูกค้าส่วนใหญ่จะเป็นบริษัทที่มีศักยภาพในการเติบโตอย่างต่อเนื่อง
AIได้จำแนกกลุ่มลูกค้าตามประเภทของผลิตภัณฑ์ เช่น
กลุ่มให้บริการประกันภัยและกลุ่มให้บริการทางการเงิน กลุ่มผลิตสินค้าเพื่ออุปโภค บริโภค
กลุ่มให้บริการด้านความรู้และการศึกษา กลุ่มผลิตภัณฑ์ประเภทพลังงาน
กลุ่มผลิตภัณฑ์ประเภทเครื่องใช้ไฟฟ้า กลุ่มธุรกิจสื่อสารโทรคมนาคม และ กลุ่มธุรกิจอื่นๆ เป็นต้น
นอกจากนี้AI ยังมีกลุ่มลูกค้าเป้าหมายสำหรับธุรกิจให้บริการเช่าจอภาพคือ ผู้ให้บริการบริหารจัดงาน
(Event management หรือ Event Organizer)
ลูกค้าหรือผู้ประกอบการทั่วไปที่ต้องการจอภาพระบบทีวี 3 มิติไว้ที่ร้านค้าหรือบริษัทของลูกค้าเอง
และ สถาบันอุดมศึกษาทั่วประเทศ เป็นต้น

นโยบายการจัดจำหน่าย

AI ได้เริ่มมีนโยบายการจัดจำหน่ายสื่อโฆษณาผ่านทาง
ผู้ดำเนินการทางการตลาดในการส่งเสริมการขายสื่อโฆษณา ตั้งแต่ปี 2550
ซึ่งได้มีการทำสัญญาแบ่งส่วนแบ่งรายได้จากการขายสุทธิให้กับ ผู้ดำเนินการทางการตลาด
ซึ่งนโยบายนี้จะทำให้ AI
ได้ใช้ประโยชน์จากความชำนาญด้านการขายและการตลาดของผู้ดำเนินการทางการตลาด
และสามารถจัดแพคเกจของ

สื่อโฆษณาที่หลากหลายร่วมกับพันธมิตรทางการค้าอื่น ที่ใช้บริการผู้ดำเนินการทางการตลาดร่วมกัน
นอกจากนี้นโยบายการจัดจำหน่ายนี้จะช่วยให้ AI ลดค่าใช้จ่ายเรื่องของพนักงานขาย
และสามารถลดความเสี่ยงในภาวะธุรกิจโฆษณาถดถอย
โดยถ้าหากรายได้จากการบริการสื่อโฆษณาลดลง
ค่าใช้จ่ายของผู้ดำเนินการตลาดก็จะลดลงไปด้วยจากนโยบายส่วนแบ่งรายได้

ช่องทางการจัดจำหน่าย

ช่องทางการจัดจำหน่ายสามารถแบ่งได้ดังนี้

เจ้าของผลิตภัณฑ์โดยตรง (Direct Sales)

  AI มีรายได้จากการขายผ่านช่องทางนี้เป็นหลักโดยคิดเป็นประมาณร้อยละ 60
  ของรายได้รวมของ AI ในปี 2549 ซึ่งAI มีนโยบายที่จะสร้างสัมพันธ์อันดีกับลูกค้ากลุ่มนี้
  รวมถึงขยายฐานลูกค้าไปในประเภทผลิตภัณฑ์ที่หลากหลาย
  อีกทั้งยังเป็นการลดการพึ่งพาความสามารถของตัวแทนบริษัทโฆษณาและผู้ซื้อสื่อโฆษณาอิสระ

บริษัทตัวแทนโฆษณา (Advertising Agency)

  เป็นบริษัทที่ให้บริการด้านการสร้าง วางแผนงานทางการตลาด
  และดูแลการโฆษณาในรูปแบบต่างของลูกค้าโดยบริษัทตัวแทนโฆษณาจะทำงานร่วมกับบริษัทลูกค้าที่เป็นเจ้าของผลิตภัณฑ์
  เพื่อจัดหามุมมองและแนวทางในการทำโฆษณาต่างๆที่สามารถตอบสนองความต้องการของลูกค้าได้อย่างเหมาะสม
  AIมีความสัมพันธ์อันดีกับบริษัทตัวแทนโฆษณาจำนวนมากกว่า 10 บริษัท
  รายได้จากช่องทางนี้คิดเป็นประมาณร้อยละ 10 ของรายได้รวมของ AI

ผู้ซื้อสื่อโฆษณาอิสระ (Media Independent)

  เป็นบริษัทที่มีความเข้าใจในสื่อโฆษณาประเภทต่างๆ
  เป็นอย่างดีและมีความเข้าใจถึงธุรกิจและความต้องการของลูกค้า
  ตลอดจนสภาวะตลาดและผู้บริโภคผลิตภัณฑ์เป็นอย่างดี
  โดยหน้าที่หลักของผู้ซื้อสื่อโฆษณาอิสระจะทำหน้าที่วางแผนการเลือกซื้อช่องทางการสื่อสารกับผู้บริโภคซึ่งช่องทางที่
  ผู้ซื้อสื่อโฆษณาอิสระเลือกใช้จะประกอบไปด้วย การประชาสัมพันธ์ (Public Relations)
  การจัดงานนิทรรศการ (Event) สื่อโฆษณาแบบ 2 ทาง (Interactive Advertising)
  การใช้สื่อภายนอก (Out of home media) การใช้จดหมายทางอิเล็กทรอนิค (E-mail)
  และส่งข้อความทางไปรษณีย์ เป็นต้น

การตลาดและสภาวะการแข่งขัน

กลยุทธ์การแข่งขัน

-   มีนโยบายคัดเลือกสถานที่สำหรับติดตั้งอุปกรณ์เพื่อสื่องานโฆษณาที่เลือกเฉพาะบริเวณที่มีการสัญจรของคนหนาแน่น
    อาทิเช่น บริเวณจุดซื้อ ทางเข้าออกอาคาร หน้าลิฟท์ และบันไดเลื่อน ในซุปเปอร์มาร์เกต
    ห้างสรรพสินค้า และมหาวิทยาลัย ที่สอดคล้องกับ การดำเนินชีวิตของผู้บริโภค (Lifestyle
    Media ) และกลุ่มลูกค้าเป้าหมาย

-   ทำธุรกิจให้บริการสื่อโฆษณาภายในห้างสรรพสินค้า (In-store Media)
    ที่ครบวงจรและมีความหลากหลายซึ่งสามารถตอบสนองความต้องการของลูกค้าทุกกลุ่มได้
    และสามารถเข้าถึงลูกค้ากลุ่มเป้าหมายได้ง่าย ราคาคุ้มค่า และเห็นผลชัดเจนดีที่สุดในปัจจุบัน

-   นำเสนอสื่อโฆษณาเป็น package
    ในราคาที่คุ้มค่าเพื่อตอบสนองต่อความต้องการของลูกค้าหลากหลายประเภท

-   มุ่งเน้นงานโฆษณาที่สามารถดึงดูดความสนใจของลูกค้า
    รวมถึงกรกระตุ้นการตัดสินใจเลือกซื้อผลิตภัณฑ์ที่ใช้บริการแทนผลิตภัณฑ์ของคู่แข่ง
    ด้วยเทคโนโลยีจอภาพสามมิติ

-   เน้นการสร้างความสัมพันธ์อันดีกับลูกค้าเพื่อให้เข้าใจถึงลูกค้าได้อย่างถูกต้อง
    และมีประสิทธิภาพไม่ว่าในแง่กลุ่มลูกค้าเป้าหมาย และกำลังซื้อของลูกค้าเป้าหมาย

-   พัฒนาเทคโนโลยีใหม่ๆในการนำเสนอบริการสื่อโฆษณาให้แก่ลูกค้าอย่างต่อเนื่อง
    โดยเฉพาะสื่อโฆษณารูปแบบใหม่ (Innovative Media)
    เพื่อเป็นการตอกย้ำความเป็นผู้นำในสื่อโฆษณารูปแบบใหม่
    นอกจากนี้ยังมุ่งเน้นพัฒนาคุณภาพของงานโฆษณาอยู่ตลอดเวลา

-   ให้ความสำคัญกับทรัพยากรบุคคล โดยสนับสนุนการสร้างสัมพันธ์อันดี
    และความร่วมมือในการทำงานระหว่างบุคลากรภายในองค์กรด้วยการจัดกิจกรรมเชื่อมความสัมพันธ์ต่างๆ

    จุดแข็งของ AI

-   มีบุคลากรที่มีความเชี่ยวชาญทางด้านเทคโนโลยีและมีความมุ่งมั่นทางด้านการพัฒนาในการคิดค้นและออกแบบผลิตภัณฑ์ใหม่ๆ
    (Innovation) อยู่ตลอดเวลาเพื่อให้ได้มาซึ่งผลิตภัณฑ์ที่ตรงตามความต้องการของลูกค้า

-   เป็นตัวแทนในการจัดจำหน่ายจอภาพระบบ 3 มิติเป็นรายแรก และรายเดียวในประเทศไทย
    โดย AI ได้ทำสัญญาเป็นตัวแทนในการนำเข้าจอภาพ 3 มิติจาก บริษัท New Sight จำกัด
    ประเทศเยอรมัน และได้รับสิทธิในการขาย และให้เช่าจอภาพ 3 มิติ
    เป็นรายแรกและรายเดียวในประเทศไทยและภูมิภาคเอเชียแปซิฟิก (“Exclusive Right”)

-   เป็นผู้นำในการผลิตและให้บริการสื่อโฆษณา 3 มิติ

-   มีสัญญาระยะยาวในการเป็นผู้ให้บริการโฆษณาภาพเคลื่อนไหว 3 มิติ ในศูนย์การค้า ดิ
    เอ็มโพเรียม และ สยามพารากอน และสัญญาในการให้บริการสื่อใน ของ Home Fresh
    Mart
    ของศูนย์การค้าเดอะมอลล์ทั้งหมดทั้งในเขตกรุงเทพและปริมณฑลและต่างจังหวัดที่จังหวัดนครราชสีมา

-   ให้บริการ Shelf Media โดยมุ่งเน้นการโฆษณาที่จุดขายและความต่อเนื่องของการโฆษณา
    โดย 1 จอทีวี ก็จะมีงานโฆษณาเพียงงานเดียว เพื่อเป็นการกระตุ้นยอดขาย ณ
    จุดขายอย่างต่อเนื่อง

    นโยบายการกำหนดราคาในการให้บริการสื่อโฆษณา

กำหนดราคาผลิตภัณฑ์ของ AI แบ่งเป็น 2 ประเภทหลัก ประกอบด้วย 1)
การกำหนดราคาการให้บริการโฆษณาผ่าน AI คิดราคาตามจำนวนจอภาพที่ให้บริการ
และความถี่ในการโฆษณา โดยทั่วไปจะคิดค่าบริการเป็นแพจเกจรวม เช่น
ค่าโฆษณาที่ศูนย์การค้าพารากอน ลูกค้าจะต้องโฆษณาทุกจอภาพในศูนย์การค้า 2)
การกำหนดราคาการให้บริการสื่อโฆษณาประเภทต่างๆ บริการผลิตงานโฆษณา
และการให้เช่าจอภาพ จะคิดราคาตามต้นทุนที่เกิดขึ้นบวกกำไรส่วนเพิ่มในอัตราที่เหมาะสม

คู่แข่งขัน

คู่แข่งขันของ AI เป็นผู้ประกอบธุรกิจด้านกิจกรรมทางโฆษณาทั้งหมด
ไม่ว่าจะเป็นการผ่านสื่อทางโทรทัศน์ วิทยุ หนังสือพิมพ์ ภาพยนตร์ อินเตอร์เน็ต และสื่ออื่นๆ
แต่หากพิจารณาจากลักษณะการบริการด้านโฆษณาในลักษณะที่คล้ายคลึงกับAI
ซึ่งเป็นผู้ให้บริการผ่านทางจอโทรทัศน์ และโฆษณาภายในห้างสรรพสินค้า คู่แข่งหลักของAI มีดังนี้

+------------------+------------------+--------------------------------+
| คู่แข่งขัน           | ลักษณะการให้บริการ  | สถานที่ให้บริการ                   |
+------------------+------------------+--------------------------------+
| Point of View    | บริการสื่อโฆษ       | อาคารสำนักงานขนาดใหญ่ โรงภาพยนตร์ |
| Group            | ณาผ่านทางจอโทรทัศน์ | ร้านอาหาร และศูนย์การค้าคาร์ฟูร์      |
|                  | ป้ายโฆษณาในร่มและ  |                                |
|                  | Building Wrap    |                                |
+------------------+------------------+--------------------------------+
| Cheeze Media     | บริการ            | ศูนย์การค้าสยามสแควร์              |
|                  | สื่อโฆษณาผ่านทางจอโ | และศูนย์การค้าสยามดิสคอฟวอรี่        |
|                  | ทรทัศน์ขนาดใหญ่กลาง |                                |
|                  | แจ้งและโทรทัศน์ขนาด |                                |
|                  | เล็กในห้างสรรพสินค้า |                                |
+------------------+------------------+--------------------------------+
| I.J. Siam        | บริการสื่อโฆษณาผ่าน  | ศูนย์การค้ามาบุญครอง               |
|                  | Billboard        | และสื่อกลางแจ้งตามถนนสายหลัก       |
|                  | กลางแจ้ง จอภาพ    |                                |
|                  | LED              |                                |
|                  | ขนาด             |                                |
|                  | ใหญ่และโทรทัศน์ขนาด |                                |
|                  | เล็กในห้างสรรพสินค้า |                                |
|                  | นอกจากนี้ยังม       |                                |
|                  | ีธุรกิจการพิมพ์และผลิต |                                |
|                  | สื่อต่างๆในการโฆษณา |                                |
+------------------+------------------+--------------------------------+
| DDD              | บริการงานโฆษ      | ศูนย์การค้า ดิ เอมโพเรียม           |
|                  | ณาผ่านทางจอโทรทัศน์ | สยามพารากอน และมาบุญครอง        |
|                  | และจอภาพ LED     |                                |
+------------------+------------------+--------------------------------+
| Central CDO Wall | บริการงานโฆษ      | บริเวณของศูนย์การค้าเซ็นทรัล 6 สาขา  |
|                  | ณาผ่านทางจอโทรทัศน์ |                                |
+------------------+------------------+--------------------------------+
| Wrap Inc.        | บริการงาน         | บริเวณของศูนย์การค้ากลุ่มเซ็นทรัล      |
|                  | แผ่นสติก           | และอาคารสำนักงานขนาดใหญ่         |
|                  | เกอร์โฆษณาในภายใน |                                |
|                  | และภา            |                                |
|                  | ยนอกอาคารสำนักงาน |                                |
|                  | และห้างสรรพสินค้า   |                                |
+------------------+------------------+--------------------------------+
| SC Central       | บริการงานโฆษ      |   บริเวณของศูนย์การค้าเซ็นทรัล       |
| Chidom           | ณาผ่านทางจอโทรทัศน์ |   สาขาชิดลม                     |
+------------------+------------------+--------------------------------+
| Take a look      | บริการ            |                                |
|                  | งานโฆษณาผ่านจอภาพ | ตั้งอยู่บริเวณหน้าศูนย์การค้าเซ็นทรัลเวิล์ด |
|                  | LED              |                                |
+------------------+------------------+--------------------------------+
| Master AD        | บริการโฆษณาผ่า     | รถโดยสารประจำทางต่างๆ รถไฟฟ้า    |
|                  | นอุปกรณ์หลายประเภท | รถโดยสารสาธารณะอื่นๆ             |
|                  | อาทิเช่น ป้ายโฆษณา  | และตามถนนสายหลัก                |
|                  | Billboard        |                                |
+------------------+------------------+--------------------------------+
| M Tel D          | บริการงานโฆษ      |   ศูนย์การค้าเดอะมอลล์ บางกะปิ      |
|                  | ณาผ่านทางจอโทรทัศน์ |                                |
+------------------+------------------+--------------------------------+

ทั้งนี้คู่แข่งขันที่มีการประกอบธุรกิจ และสถานที่ตั้งจอโทรทัศน์ ใกล้เคียงกับ AI ได้แก่ Point of
View Group Cheeze- Media และ DDD ซึ่ง เมื่อเปรียบเทียบกับ AI แล้ว AI
มีข้อได้เปรียบในเรื่องของการใช้เทคโนโลยีจอภาพสามมิติ และการใช้สื่อโฆษณาอื่นที่ไม่ใช่ดิจิตอล
ทำให้ AI สามารถบริการสื่อโฆษณาเพื่อตอบสนองความต้องการของลูกค้าได้หลากหลายประเภท

การจัดหาผลิตภัณฑ์หรือบริการ

ในการให้บริการสื่อโฆษณา 3 มิตินั้น AI ได้นำเข้าจอภาพ 3 มิติจาก บริษัท New Sight จำกัด
ประเทศเยอรมัน ซึ่งเป็นผู้ผลิตจอ 3 มิติแห่งแรกของโลก โดยAI ได้รับสิทธิในการใช้ ขาย
และให้เช่าจอภาพ 3 มิติ เป็นรายแรกและรายเดียวในประเทศไทย (“Exclusive Right”)
โดยสัญญาเริ่มต้นปี 2548 และสิ้นสุดลงปี 2550 โดยทางAI สามารถขยายสัญญาได้อีก 1 ปี หากAI
มียอดการสั่งซื้อจอภาพ 3 มิติ ตามที่ได้ตกลงกันไว้ ในส่วนของจอภาพ LCD 2 มิตินั้น AI
สามารถซื้อจอภาพ LCD 2 มิติได้จากผู้แทนจำหน่ายโดยตรง และมีการสั่งซื้อสินค้าเป็นจำนวนมาก
ทำให้สามารถได้ราคาที่ถูกกว่าราคาตลาดทั่วไป

การเลือกสถานที่ที่จะติดตั้งอุปกรณ์สื่อโฆษณานั้น AI
ได้ทำการเลือกหาสถานที่ที่มีการสัญจรของคนหนาแน่นตามลักษณะการดำเนินชีวิตของผู้บริโภค โดย
AI จะเลือกติดตั้งจอภาพส่วนใหญ่ ในซุปเปอร์มาร์เกต ห้างสรรพสินค้า และมหาวิทยาลัย

ในส่วนของซอฟท์แวร์ในการผลิต สื่อ 3 มิตินั้น AI ได้ใช้ผลิตภัณฑ์ ซอฟท์แวร์ Maya และ 3D
Production Tool Kit ซึ่งมีการจ่ายค่าใช้งานในลักษณะครั้งเดียว

ผลกระทบต่อสิ่งแวดล้อม

-ไม่มี-

งานที่ยังไม่ส่งมอบ

-ไม่มี-

3.3 ธุรกิจการตลาดบนอุปกรณ์สื่อสารเคลื่อนที่ อินเตอร์เน็ต และโฆษณาออนไลน์ (Mobile
Solution, Internet Solution and Online Advertisement)

บริษัท สไมล์ อินเทอร์แอคทีฟ จำกัด หรือ “SMILE” (บริษัทฯ ถือหุ้น 51%) SMILE ก่อตั้งเมื่อวันที่
18 สิงหาคม 2546 ด้วยทุนจดทะเบียนเริ่มต้น 3 ล้านบาท
โดยมีวัตถุประสงค์การจัดตั้งเพื่อประกอบธุรกิจบริการข้อมูลและระบบการส่งข้อความทางโทรศัพท์เคลื่อนที่
ปัจจุบัน SMILE เพิ่มการให้บริการ ธุรกิจอินเตอร์เน็ต และโฆษณาบนวิทยุออนไลน์
โดยสามารถแบ่งการประกอบธุรกิจได้ดังนี้

ลักษณะของผลิตภัณฑ์หรือบริการ

ธุรกิจการตลาดบนอุปกรณ์สื่อสารเคลื่อนที่ (Mobile Solution)

ประกอบธุรกิจการ บริการระบบโต้ตอบสองทาง (Two way: pull) และ
เนื้อหาผ่านระบบอินเทอร์เน็ตไร้สายและสัญญาณโทรศัพท์มือถือ
เพื่อรองรับการใช้งานที่หลากหลายของผู้ใช้โทรศัพท์เคลื่อนที่ซึ่งมีมากกว่า 30
ล้านหมายเลขในปัจจุบัน SMILEให้บริการรับและส่ง ข้อความสั้น (short message service:
SMS) กับสถานีวิทยุในระบบ เอฟ เอ็ม และ เอ เอ็ม ทั่วประเทศกว่าหนึ่งร้อยสถานี

รายได้จากบริการระบบโต้ตอบสองทาง ใช้นโยบาย ”ส่วนแบ่งรายได้ (revenue sharing)”
เป็นนโยบายราคาหลัก เช่นราคาต่อการส่ง SMS หนึ่งครั้ง 6 บาท (ไม่รวม VAT) SMILE
ต้องหักค่าใช้จ่ายเป็นส่วนแบ่งรายได้ 3 บาทให้กับ ผู้ให้บริการโทรศัพท์เคลื่อนที่เช่น AIS
จากนั้นรายได้ 3
บาทหลังจากหักส่วนแบ่งของผู้ให้บริการโทรศัพท์เคลื่อนที่แล้วจะถูกแบ่งรายได้ตามนโยบาย
“ส่วนแบ่งรายได้” กับเจ้าของสถานีวิทยุอีกในอัตราส่วนที่แตกต่างกันไปตามข้อตกลง
โดยถ้ามีการทำสัญญาแบ่งส่วนแบ่งรายได้ให้กับสถานีวิทยุร้อยละ 60 สุดท้ายแล้ว SMILE
จะได้รับรายได้ทั้งหมด 1.2 บาท ต่อการส่ง SMS หนึ่งครั้ง หรือคิดเป็นร้อยละ 40 ของรายได้ 3
บาทหลังหักส่วนแบ่งรายได้ของผู้ให้บริการโทรศัพท์เคลื่อนที่ ทั้งนี้รายได้ ประมาณมากกว่าร้อยละ 60
ของ SMILE มาจากผู้ใช้บริการประเภทสถานีวิทยุซึ่งใช้งานระบบโต้ตอบสองทางในการขอเพลง
เล่นเกมส์ หรือ ส่งข้อความถึงดีเจ เป็นต้น
ซึ่งเป็นการทดแทนการใช้โทรศัพท์ปกติซึ่งมีข้อจำกัดในจำนวนสายเรียกเข้า

ธุรกิจอินเทอร์เน็ต (Internet Solution)

ประกอบธุรกิจการให้บริการเว็บโฮสติ้ง บริการรับจดโดเมน บริการพัฒนาและบริหารเว็บไซต์
SMILE เล็งเห็นการเติบโตของการใช้งานระบบอินเทอร์เน็ตในปัจจุบันและอนาคต
และองค์ประกอบพื้นฐานของระบบอินเทอร์เน็ตคือ เว็บโฮสติ้ง การจดโดเมน และเว็บไซต์
โดยได้มีการติดตั้ง Server Computer จำนวนกว่า 20 ชุดไว้ที่ผู้ให้บริการระบบอินเทอร์เน็ต
เพื่อรองรับการให้บริการในธุรกิจนี้

ธุรกิจโฆษณาออนไลน์ (Online Advertisement)

SMILE ได้เริ่มดำเนินการพัฒนาเว็บไซต์ www.radio.in.th ซึ่งเป็นเว็บไซต์เกี่ยวกับวิทยุออนไลน์
ซึ่งมีผู้เข้าชมเฉลี่ยวันละมากกว่า 100,000 คนต่อวัน ซึ่งธุรกิจนี้จะมีรายได้จากผู้สนับสนุนเว็บไซต์
การจัดรายการวิทยุออนไลน์ และกิจกรรมการตลาดอื่นๆ ผ่านสื่อออนไลน์

นอกจากนี้ SMILE ยังประกอบธุรกิจเว็บไซต์บริการแลกเปลี่ยนพื้นที่โฆษณา (www.thaile.com)
และเว็บไซต์ข่าวสาร (www.googeek.com)
เพื่อรองรับสนับสนุนธุรกิจอินเทอร์เน็ตและการเติบโตของผู้ใช้งานระบบอินเทอร์เน็ตที่มากขึ้นในอัตราส่วนมากกว่า
100% ต่อปี

โครงสร้างรายได้

  (หน่วย: ล้านบาท)

  ---- ------------------------------- ---------- ------- ---------- --------
       ธุรกิจ                            2549       (%)     2550       (%)

  1    ธุรกิจการตลาดบนอุปกรณ์สื่อสารเคลื่อนที่   18.28      98.97   24.79      62.98

  2    ธุรกิจอินเทอร์เน็ต                   -          -       11.54      29.32

  3    ธุรกิจโฆษณาออนไลน์                 -          -       1.92       4.88

  4    รายได้อื่น                         0.19       1.03    1.11       2.82

       รวมรายได้                        18.47      100     39.36      100
  ---- ------------------------------- ---------- ------- ---------- --------

เมื่อพิจารณาจากโครงสร้างรายได้ของ SMILE ในปี 2549 SMILE
มีรายได้จากธุรกิจการตลาดบนอุปกรณ์สื่อสารเคลื่อนที่เพียงอย่างเดียวเนื่องจากธุรกิจอินเตอร์เน็ตและธุรกิจโฆษณาออนไลน์ยังไม่มีการเริ่มดำเนินการในปีนี้
สำหรับงวด ปี 2550 ธุรกิจการตลาดบนอุปกรณ์สื่อสารเคลื่อนที่สามารถสร้างรายได้ให้แก่ SMILE
24.79 ล้านบาทคิดเป็นสัดส่วนร้อยละ 62.98 ของรายได้ทั้งหมด
ธุรกิจอินเตอร์เน็ตสามารถทำรายได้เท่ากับ 11.54 ล้านบาทหรือ คิดเป็นร้อยละ 29.32
ของรายได้ทั้งหมด สำหรับธุรกิจโฆษณาออนไลน์เปิดดำเนินการในปี 2550
มีรายได้จากสปอนเซอร์ในการสนับสนุนรายการจำนวน 1.92 ล้านบาท คิดเป็นสัดส่วนร้อยละ 4.88
ของรายได้ทั้งหมด

การตลาดและสภาวะการแข่งขัน

ธุรกิจการตลาดบนอุปกรณ์สื่อสารเคลื่อนที่

เนื่องจากเป็นอุตสาหรรมที่มีคู่แข่งขันมากและแต่ละแห่งก็มีวัตถุประสงค์ต่างกันไป
เช่นเป็นผู้ให้บริการประเภทเพลง รูปภาพ และเครื่องมือทางการตลาดเป็นต้น SMILE
มีนโยบายที่จะเป็นเพียงผู้ให้บริการซึ่งเรียกว่า Service Provider
โดยมีหน้าที่เป็นเพียงเครื่องมือให้กับสินค้าหรือบริการที่ต้องการคุณค่าเพิ่มให้กับสินค้าหรือบริการของตน
โดยใช้ช่องทางโทรศัพท์เคลื่อนที่เป็นเครื่องมือในการทำการตลาดเท่านั้น
เช่นการเป็นเครื่องมือให้กับสถานีวิทยุในการสื่อสารกับผู้ฟังไม่ว่าจะเป็นการพูดคุย เล่นเกมส์ หรือ
ขอเพลง การเป็นเครื่องมือให้กับสินค้าต่าง ๆ ที่ต้องการแจ้งข่าวสาร ส่วนลด
กิจกรรมของตนให้กับฐานสมาชิก เป็นต้น

ดังนั้นภาวะอุตสากรรมนี้ในปัจจุบันจึงยังไม่สามารถกำหนดคู่แข่ง มูลค่าตลาด
และส่วนแบ่งทางการตลาดที่แท้จริงได้ เพราะ Mobile Solutions ยังคงเป็นแค่เพียงส่วนเล็ก ๆ
ส่วนหนึ่งของมูลค่าทางการตลาดของเครือข่ายโทรศัพท์มือถือทั้งหมด
และยังไม่มีผู้ให้บริการใดสามารถบอกได้ว่าส่วนแบ่งของแต่ละบริการมีมูลค่าเท่าไร
แต่อย่างไรก็ตามแม้ในภาวะที่เศรษฐกิจมวลรวมของประเทศอยู่ในภาวะถดถอย แต่ยอดการใช้บริการ
Mobile Solutions ก็ยังคงมีแนวโน้มในด้านบวกอย่างต่อเนื่อง อาจจะเป็นเพราะ Mobile
Solutions เป็นบริการที่ราคาไม่สูงเมื่อเทียบกับสื่อหรือบริการประเภทอื่น ๆ
และในบางกรณีลูกค้ายังมีโอกาสได้รายได้เพิ่มจากส่วนแบ่งรายได้อีกด้วย

ธุรกิจอินเทอร์เน็ต

อุตสาหกรรมธุรกิจอินเทอร์เน็ต ถูกแบ่งออกเป็น 2 ประเภทหลักอย่างชัดเจนคือ

-   ผู้ให้บริการรับฝากเว็บไซต์ (Web hosting) และ รับจดชื่อโดเมน (Domain name
    registration)

-   ผู้ให้บริการพัฒนาเว็บไซต์ (Web Developer)

SMILE ดำเนินธุรกิจอยู่ในกลุ่ม ผู้ให้บริการรับฝาก (Web hosting) และ รับจดชื่อโดเมน
(Domain name registration) โดยที่SMILE
เห็นว่าเป็นธุรกิจโครงสร้างพื้นฐานของการมีเว็บไซต์ ซึ่งมีคู่แข่งอยู่ 3 ระดับใหญ่ ๆ คือ
ผู้ให้บริการอินเทอร์เน็ต ผู้ให้บริการรับฝากโดยเฉพาะ (SMILE อยู่ในกลุ่มนี้) และ
ผู้ให้บริการตัวแทน (Reseller) ซึ่งโครงสร้างของอุตสาหกรรมนี้เป็นแบบต่อเนื่องกัน กล่าวคือ
ผู้ให้บริการตัวแทนต้องเช่าหรือซื้อบริการบางส่วนจากผู้ให้บริการอินเทอร์เน็ตหรือผู้ให้บริการรับฝากโดยเฉพาะอีกทอดหนึ่ง
ในทำนองเดียวกัน
ผู้ให้บริการรับฝากโดยเฉพาะต้องเช่าสัญญาณอินเทอร์เน็ตจากผู้ให้บริการอินเทอร์เน็ตอีกทอดหนึ่งเช่นกัน
เพียงแต่สามารถให้บริการอื่น ๆ ที่เกี่ยวกับ Web Hosting ได้ด้วยตนเอง
ในที่นี้จะกล่าวถึงเพียงผู้ให้บริการรับฝากโดยเฉพาะ ซึ่งมีคู่แข่งสำคัญหลักอยู่ในตลาด 4
รายซึ่งมีส่วนแบ่งทางการตลาดใกล้เคียงกันคือ

-   Netdesignhost.com
    ซึ่งเป็นผู้ให้บริการที่มีโรงเรียนสอนทำเว็บไซต์อยู่ในกลุ่มของบริการทำให้มีโอกาสที่จะได้ลูกค้าใหม่
    ๆ จากผู้ที่ศึกษาอยู่ในโรงเรียนดังกล่าว

-   Porar.com เป็นผู้ให้บริการที่มีการเสนอราคาถูกกว่าบริการของSMILE
    และมีการเสนอเว็บไซต์สำเร็จรูป
    ซึ่งสามารถบังคับให้ผู้ใช้สินค้าเว็บสำเร็จรูปมาใช้บริการเช่าพื้นที่ได้

-   Siaminterhost.com เป็นผู้ให้บริการที่มีการเสนอบริการอยู่ในระดับเดียวกับSMILE

-   Vhostweb.com เป็นผู้ให้บริการที่มีการเสนอราคาที่ถูกกว่าของSMILE

ธุรกิจโฆษณาออนไลน์

เป็นอุตสาหกรรมที่มี Segment
ที่หลากหลายเช่นกันกล่าวคือผู้ผลิตเว็บไซต์มีความคิดในการพัฒนาและจัดการเว็บไซต์ที่ต่างกัน
แต่มีเป้าหมายเดียวกันคือ ต้องการให้มีผู้เข้าชมเว็บไซต์มาก ๆ เพื่อผลในการหารายได้จากโฆษณา
จึงสามารถแบ่งประเภทของเว็บไซต์ที่ถูกพัฒนาขึ้นมาเพื่อผลทางการโฆษณาได้พอสังเขปดังนี้

-   เว็บชุมชนออนไลน์ (Web blog, Web Diary) ซึ่งจะเน้นการสร้างกลุ่มของคนที่มีความชอบ
    พฤติกรรม หรือ ความสนใจประเภทเดียวกัน เช่น pantip.com

-   เว็บสารบัญ (Portal website) เช่น sanook.com และ kapook.com

-   เว็บข่าวสาร เช่น manager.co.th และ www.mcot.net

-   เกมส์ออนไลน์ เช่น www.ragnarok.in.th

-   เว็บซื้อขายแลกเปลี่ยน เช่น www.thai2hand.com

-   เว็บที่มีการกระจายเสียงและภาพ เช่น www.radio.in.th

SMILE ดำเนินธุรกิจอยู่ในกลุ่มเว็บที่มีการกระจายเสียงและภาพ เนื่องจาก SMILE
เชื่อว่าพฤติกรรมของผู้บริโภคจะเปลี่ยนแปลงตามการเจริญก้าวหน้าของเทคโนโลยี จึงพัฒนาเว็บไซต์
www.radio.in.th เพื่อรองรับผู้ที่ชอบฟังเพลงแบบที่มี ผู้จัดรายการวิทยุ หรือ ดี. เจ.
ทำหน้าที่จัดรายการให้ฟังผ่านเครือข่ายอินเทอร์เน็ต
สำหรับคู่แข่งในหมวดธุรกิจนี้โดยตรงยังไม่มีคู่แข่งที่เทียบได้ตรงกัน เพราะมี www.radio.in.th
เพียงที่เดียวที่มีผู้ฟังอยู่ในระดับ 100,000 คนต่อวัน และไม่มีการถ่ายทอดเสียงในระบบวิทยุธรรมดา
ส่วนสถานีวิทยุธรรมดาที่ส่งสัญญาณทางอินเทอร์เน็ตด้วยนั้น เช่น Virgin Radio ดนตรีสีสัน
เชียงใหม่ ซึ่งมีผู้ฟังผ่านออนไลน์ในระดับใกล้เคียงกับ www.radio.in.th
ก็ยังไม่เน้นการหารายได้จากออนไลน์
ยกเว้นกรณีแถมพื้นที่โฆษณาในเว็บไซต์ของตนให้กับลูกค้าที่เข้ามาสนับสนุนในรายการปกติ

การจัดหาผลิตภัณฑ์หรือบริการ

ธุรกิจการตลาดบนอุปกรณ์สื่อสารเคลื่อนที่

SMILE จะติดต่อกับทางสถานีวิทยุในระบบ เอฟ เอ็ม และ เอ เอ็ม
เพื่อขอให้เป็นผู้จัดการในการจัดเตรียมเลขหมาย SMS
เพื่อเป็นเลขหมายที่ผู้ฟังส่งข้อความต่างๆมายังสถานีนั้นๆ และ SMILE
ยังต้องทำสัญญาการใช้เลขหมาย SMS กับผู้ให้บริการโทรศัพท์เคลื่อนที่
เพื่อกำหนดเลขหมายประจำสถานีวิทยุต่างๆ รวมถึงค่าบริการในการส่ง SMS ต่อครั้งด้วย

ธุรกิจอินเทอร์เน็ต

บริการในส่วนใหญ่ของธุรกิจอินเทอร์เน็ตจะต้องมีการใช้งานผ่านทางผู้ให้บริการอินเทอร์เน็ต
(Internet Service Provider) ซึ่งทาง SMILE ทำหน้าที่เป็นผู้ให้บริการรับฝากได้มีการจัดหา
Server Computer จำนวนกว่า 20 ตัว ไปติดตั้งไว้ที่ผู้ให้บริการอินเทอร์เน็ต ดังกล่าว
ซึ่งมีการจ่ายค่าบริการให้กับผู้ให้บริการอินเทอร์เน็ต เป็นค่าเช่าพื้นที่ในการตั้ง Server Computer
และค่าใช้บริการตามปริมาณข้อมูลที่มีการใช้งานจริง ในส่วนของ Server Computer
นั้นสามารถจัดหาได้มาจากผู้แทนจำหน่ายคอมพิวเตอร์

ธุรกิจโฆษณาออนไลน์ (Online Advertisement)

การจัดตั้ง เว็บไซต์ ต่างๆ ผ่านทาง Server Computer ของธุรกิจอินเทอร์เน็ต และในส่วนของ
www.radio.in.th ได้มีการจัดตั้งห้องกระจายเสียงที่อาคารมนริริน

ผลกระทบสิ่งแวดล้อม

- ไม่มี -

งานที่ยังไม่ได้ส่งมอบ

- ไม่มี –

3.4 ธุรกิจซอฟท์แวร์ระบบจัดการทางการเงินและบริหารองค์กร

ลักษณะของผลิตภัณฑ์หรือบริการ

บริษัท เอเซียบิส โซลูชั่น จำกัด (“ASIABIZ”) เดิมชื่อ บริษัท เอเซียน่า คอมพิวเตอร์ จำกัด
ก่อตั้งขึ้นเมื่อปี 2538 ด้วยทุนจดทะเบียน 8 ล้านบาทปัจจุบันนี้ ASIABIZ มีทุนจดทะเบียน 10
ล้านบาท ASIABIZ ประกอบธุรกิจการจำหน่ายโปรแกรมสำเร็จรูปต่างๆทางคอมพิวเตอร์
รวมทั้งอุปกรณ์ต่างๆเกี่ยวกับคอมพิวเตอร์ รวมทั้งพัฒนาโปรแกรมสำเร็จรูปเพื่อการจำหน่าย
ด้วยประสิทธิภาพการบริหารงาน จัดการ จากบุคลากรที่มีความเชี่ยวชาญเฉพาะด้าน
ทั้งการออกแบบและพัฒนาซอฟต์แวร์ ทำให้ ASIABIZ
ได้รับความไว้วางใจและยอมรับจากลูกค้ามาอย่างต่อเนื่อง
ได้รับการรับรองมาตรฐานการผลิตซอฟต์แวร์ TQS (Thai Quality Software Insurance)
จากสมาคมอุตสาหกรรมซอฟต์แวร์แห่งประเทศไทยASIABIZ
อยู่ระหว่างการปรับปรุงระบบการจัดการองค์กรเพื่อขอรับรองมาตรฐาน ISO9001-2000 ASIABIZ
ได้รับการส่งเสริมการลงทุนจากหน่วยงาน สำนักงานคณะกรรมการส่งเสริมการลงทุน (BOI)
โดยมีกำหนดระยะเวลาการส่งเสริมการลงทุน 8 ปี โดยคณะกรรมการของ BOI
ได้ทำการอนุมัติให้การส่งเสริมเมื่อวันที่ 16 พฤศจิกายน 2547
และจะหมดระยะเวลาการส่งเสริมการลงทุนประมาณวันที่ 16 พฤศจิกายน 2555 ทั้งนี้
บริษัทฯได้เข้าลงทุนใน ASIABIZ ในช่วงเดือนพฤษภาคม 2550

ปัจจุบันบริษัท เอเซียบิส โซลูชั่น จำกัดมีผลิตภัณฑ์ซอฟท์แวร์ซึ่งสามารถแบ่งได้เป็น 2 กลุ่มดังนี้

1. ซอฟท์แวร์สำหรับผู้ประกอบการทั่วไป (ERP)

1.  Asia Biz – POS ใช้สำหรับธุรกิจที่ต้องการการจัดการด้านการขายแบบครบวงจร
    รองรับได้ทั้งการจำหน่ายสินค้า สินค้า-ชุด บริการ สินค้ารับฝากขาย การขายสด
    และขายเครดิต รองรับรายการลูกค้าหรือสมาชิก สามารถพักบิลได้ไม่จำกัด
    สามารถเชื่อมต่อกับอุปกรณ์ POS ได้

2.  Asia Biz - โปรแกรมการเงิน คลังสินค้าและบัญชี สำหรับนักบริหารยุคใหม่
    เหมาะสำหรับธุรกิจทุกประเภทและธุรกิจที่มีบริษัทในเครือ (Multi Company)
    รองรับการจัดการกับธุรกิจที่มีหลายสาขา เช่น ระบบการขาย ระบบจัดซื้อ ระบบคลังสินค้า
    ระบบลูกหนี้-เจ้าหนี้ ระบบข้อมูลภาษีสรรพากร รองรับการทำงานทั้งภายในองค์กร
    หรือผ่านอินเตอร์เน็ต

3.  Asia Biz Asset – โปรแกรมเพื่อการบริหารสินทรัพย์และค่าเสื่อมราคา
    ประกอบด้วยระบบสำคัญคือ ระบบทะเบียนทรัพย์สิน ระบบค่าเสื่อมราคาทรัพย์สิน
    ระบบยืมคืนทรัพย์สิน ระบบซ่อมบำรุงทรัพย์สิน ระบบรักษาความปลอดภัย

4.  Asia Biz HR – โปรแกรมเงินเดือน ที่มีระบบข้อมูลพนักงาน ระบบการอบรม
    การคำนวณเวลาทำงาน และ เงินเดือน

2. ซอฟท์แวร์สำหรับสำหรับศูนย์บริการรถยนต์ (Auto Fast)

  Auto Fast - ระบบงาน Auto Fast
  สำหรับศูนย์บริการรถยนต์เป็นอีกหนึ่งผลิตภัณฑ์ที่ได้รับความไว้วางใจจากศูนย์บริการรถยนต์
  โดยได้รับการพัฒนาดูแลและปรับปรุงอย่างต่อเนื่องมากว่า 10 ปี
  ซึ่งได้ออกแบบจัดทำให้เหมาะสมกับการบริหารงานศูนย์บริการรถยนต์ยี่ห้อต่างๆรวมถึงการทำงานเชื่อมโยงกับบริษัทแม่ของรถยนต์แต่ละยี่ห้อ
  ซึ่งประกอบด้วย 3 ซอฟท์แวร์หลักๆดังนี้

  2.1 Auto-Fast Showroom – ระบบที่ใช้ในการบริหารงานการขายรถยนต์
  ระบบจะทำการควบคุมการขายรถยนต์โดยเริ่มจากการเสนอราคาไปยังลูกค้า
  เมื่อลูกค้าได้สั่งซื้อรถยนต์ตามที่เสนอราคาระบบจะทำการจองและตัดสต๊อกรถยนต์ที่มีอยู่
  และยังสามารถจองรถยนต์ที่ไม่มีอยู่ในสต๊อก เพื่อที่จะได้สั่งซื้อไปยังบริษัทแม่
  ระบบจะแสดงรายละเอียดรถยนต์รวมไปถึงสีภายนอกและภายใน เลขตัวถัง เลขแชสชีส
  ประกอบไปด้วย การขายรถ จัดซื้อรถ ควบคุมสต๊อกรถ ลูกหนี้/เจ้าหนี้โชว์รูม การเงินทั่วไป

  2.2 Auto-Fast Service – ระบบที่ใช้ในการบริหารศูนย์บริการด้านการซ่อมบำรุง
  ประกอบด้วยส่วนงานรับแจ้งซ่อม ติดตามผลการซ่อม ควบคุมการซ่อม
  ประเมินเวลาการทำงานของช่างเพื่อเปรียบเทียบกับรายได้ที่ช่างสามารถทำได้จริง
  การขาย-การจัดซื้ออะไหล่ ควบคุมคลังอะไหล่ ค่าแรงอู่ซ่อม-อู่สี ซึ่งแยกรายได้ออกจากงานอู่ซ่อม
  ลูกหนี้-เจ้าหนี้ศูนย์บริการ การเงินทั่วไป
  สำหรับใช้บริหารงานเจ้าหนี้อื่นๆที่เกิดขึ้นไม่ว่าจะเป็นค่าใช้จ่ายต้นทุน การซ่อม
  จนถึงการจัดเตรียมรายงาน

  2.3 Auto-Fast GL – ระบบบัญชีทางคอมพิวเตอร์
  ที่ตอบสนองความต้องการการทำงานด้านบัญชีแยกประเภทหลายๆหลายกลุ่มธุรกิจ
  การใช้งานมีความสอดคล้องกับระบบมือทำให้ไม่ยุ่งยากสับสน
  ด้วยการควบคุมการทำงานในส่วนของการบันทึกข้อมูลทางบัญชี
  และการผ่านศูนย์ข้อมูลจากระบบศูนย์บริการมาเป็นเอกสารทางบัญชีใน GL ประกอบด้วยส่วน
  Gateway ใช้ในการควบคุมการทำงานในส่วนของการผลิต สั่งผลิต รับสินค้าเข้าสต๊อก
  ชำระเจ้าหนี้ ส่งคืนสินค้า ออกใบกำกับภาษี ลดหนี้สินค้า-เงินสด และรับชำระลูกหนี้
  รายการประจำวัน บัญชีแยกประเภท รายงานทางการเงินต่างๆ

การตลาดและสภาวะการแข่งขัน

สภาวะการแข่งขันในอุตสาหกรรมนี้มีค่อนข้างสูงและมีคู่แข่งมากราย
เนื่องจากธุรกิจการจำหน่ายโปรแกรมซอฟท์แวร์ระบบจัดการทางการเงินและบริหารองค์กรนั้นเป็นธุรกิจที่ใช้เงินลงทุนไม่มาก
การแข่งขันกันจึงนิยมที่จะใช้การแข่งขันทางด้านราคาเป็นหลัก เช่น การเสนอราคาที่ต่ำกว่าคู่แข่ง
นอกจากนี้ผู้ผลิตยังคงต้องประสบกับปัญหาในเรื่องการละเมิดลิขสิทธิ์
ดังนั้นเพื่อให้ธุรกิจนี้ยังคงสามารถดำรงอยู่ได้ ASIABIZ จึงต้องมีการพัฒนาเทคโนโลยี
ตลอดจนสินค้าต่างๆเพื่อให้ล้ำหน้ากว่าคู่แข่งตลอดเวลารวมไปจนถึงการให้การบริการหลังการขายที่ตอบสนองความต้องการของลูกค้าได้
เช่น
บริการอัปเกรดโปรแกรมหรือการเพิ่มโปรแกรมที่สำคัญเพื่อเสริมประสิทธิภาพในการทำงานที่มีอยู่เดิมตามความต้องการของลูกค้า

บริษัทซอฟต์แวร์จำแนกตามทุนจดทะเบียน

[]

ที่มา: ICT market 2006 & outlook 2007, สำนักงานส่งเสริมอุตสาหกรรมซอฟต์แวร์แห่งชาติ

จากแผนภูมิของบริษัทซอฟต์แวร์ซึ่งจำแนกตามทุนจดทะเบียนจะเห็นได้ว่าบริษัทซอฟต์แวร์ส่วนใหญ่คิดเป็นร้อยละ
65 มีทุนจดทะเบียนต่ำกว่า 5 ล้านบาท บริษัท เอเซียบิส โซลูชั่น มีทุนจดทะเบียน 10
ล้านบาทซึ่งอยู่ในกลุ่มบริษัทซอฟต์แวร์ขนาดกลางซึ่งมีสัดส่วนคิดเป็นร้อยละ 8 ซึ่งในปัจจุบันนี้
ASIABIZ
มีนโยบายมุ่งที่จะเติบโตทางธุรกิจโดยพัฒนาซอฟต์แวร์เฉพาะสำหรับศูนย์บริการรถยนต์เป็นหลัก

หากพิจารณาคู่แข่งตามนโยบายของ ASIABIZ
ที่มุ่งในตลาดพัฒนาซอฟต์แวร์เฉพาะสำหรับศูนย์บริการรถยนต์นั้น คู่แข่งที่สำคัญได้แก่ บริษัท โปรซอฟต์
จำกัด และ บริษัท ซีเนีย คอม จำกัด ซึ่งสามารถทำรายได้ในปี2549 ได้ 79.12 และ 26.67
ล้านบาท ตามลำดับ ในขณะที่ ASIABIZ ที่สามารถสร้างรายได้ในปี 2549 เท่ากับ 16.83
ล้านบาท

ทาง ASIABIZ
จึงได้วางแผนและกำหนดกลยุทธ์ในด้านต่างๆเพื่อการบรรลุเป้าหมายในการเติบโตยอดขายของผลิตภัณฑ์
ไว้ดังนี้

  กลยุทธ์ด้านผลิตภัณฑ์

  โดยการพัฒนาผลิตภัณฑ์ที่มีอยู่ ให้รองรับการใช้งานในเชิงลึกมากขึ้น
  โดยชะลอการขยายตัวในการพัฒนาผลิตภัณฑ์ใหม่ๆ เนื่องจากเทคโนโลยีมีการเปลี่ยนแปลงเร็วมาก
  ASIABIZ จึงต้องเฝ้าระวังจังหวะเพื่อเลือกในการพัฒนาโปรแกรมใหม่ๆ

กลยุทธ์ด้านช่องทางการจัดจำหน่าย

1.  ขายตรงในประเทศโดยพนักงานขายของ ASIABIZ

2.  ใช้ช่องทางการตลาดผ่านอินเทอร์เน็ตเพื่อจำหน่ายในประเทศและต่างประเทศ

  กลยุทธ์ด้านราคา

  มีนโยบายการตั้งราคาของผลิตภัณฑ์ในราคาระดับกลางถึงระดับบน
  เมื่อเปรียบเทียบกับโปรแกรมซอฟแวร์ในประเทศรายอื่น

กลยุทธ์ด้านการส่งเสริมการขาย

1.  เพิ่มจำนวนของพนักงานขายเพื่อให้สามารถรองรับผลิตภัณฑ์และปรับเปลี่ยนจากเดิมที่แบ่งพนักงานขายตามกลุ่มผลิตภัณฑ์มาเป็นการจัดแบ่งตามลูกค้า
    เพื่อลดการซ้ำซ้อนและให้แน่ใจได้ว่าครอบคลุมลูกค้าได้ครบตามแผนที่วางไว้

2.  จัดทำสื่อการขายต่างๆ เช่น ซีดี เว็บไซต์ และโบรชัวร์
    ที่มีรูปแบบน่าสนใจและทันสมัยเพื่อใช้เป็นเครื่องมือช่วยในการขายสินค้าสำหรับพนักงานขาย
    และเป็นการรองรับการปรับเปลี่ยนการแบ่งการขายจากผลิตภัณฑ์เป็นเน้นตามกลุ่มลูกค้าเป็นหลัก

3.  การเข้าร่วมในงานแสดงการจัดแสดงสินค้า (Exhibition)
    เพื่อสื่อสารให้กลุ่มผู้บริโภคได้รู้จักผลิตภัณฑ์และบริการของ ASIABIZ มากขึ้น

4.  การจัดงานสัมมนาและเวิร์คช็อปในด้านประโยชน์ที่จะได้รับจากแอปพลิเคชั่นของ ASIABIZ

5.  จัดวางแผนการใช้งบประมาณสำหรับการโฆษณาและประชาสัมพันธ์ตามนิตยสาร
    หนังสือพิมพ์ต่างๆอย่างต่อเนื่อง รวมทั้งการจัดงานแถลงข่าวเปิดตัวผลิตภัณฑ์ใหม่

โครงสร้างรายได้

(หน่วย: ล้านบาท)

  --- --------------------------------------- -------- ------- -------- -------
      รายได้                                   2549     (%)     2550     (%)

  1   ซอฟท์แวร์สำหรับผู้ประกอบการทั่วไป (ERP)        9.26     55.02   5.20     68.06

  2   ซอฟท์แวร์สำหรับสำหรับศูนย์บริการรถยนต์ (Auto    7.45     44.27   2.27     29.71
      Fast)                                                             

  3   รายได้อื่น                                 0.12     0.71    0.17     2.23

      รวมรายได้                                16.83    100     7.64     100
  --- --------------------------------------- -------- ------- -------- -------

จากตารางโครงสร้างรายได้ของ ASIABIZ จะเห็นว่ารายได้ในปี 2549
ส่วนใหญ่มาจากซอฟท์แวร์สำหรับผู้ประกอบการทั่วไป (ERP) เป็นจำนวน 9.28
ล้านบาทซึ่งคิดเป็นอัตราร้อยละ 55.14 และมีรายได้จากซอฟท์แวร์สำหรับสำหรับศูนย์บริการรถยนต์
(Auto Fast) 7.43 ล้านบาท คิดเป็นอัตราร้อยละ 44.15 สำหรับรายได้ของงวด ปี 2550
รายได้จากการขายซอฟท์แวร์สำหรับผู้ประกอบการทั่วไป (ERP) 5.20 ล้านบาท
คิดเป็นอัตราร้อยละ 68.06 และมีรายได้จากซอฟท์แวร์สำหรับสำหรับศูนย์บริการรถยนต์ (Auto
Fast) 2.27 ล้านบาท คิดเป็นอัตราร้อยละ 29.71

กลุ่มลูกค้าเป้าหมาย

1.  ลูกค้าภายในประเทศ เน้นตลาดในภาคเอกชนและตลาดทางภูมิภาคให้มากขึ้น
    โดยเพิ่มฐานจากลูกค้าในปัจจุบันได้แก่ โตโยต้า ฮุนได และ ฮิโน่ เป็นต้น

2.  ลูกค้าต่างประเทศเน้นการขายผ่านตัวแทนจำหน่ายหรือขยายตัวพร้อมธุรกิจของลูกค้าที่ขยายสาขาในต่าง
    ประเทศ

แนวโน้มการเติบโตของอุตสาหกรรมโปรแกรมสำเร็จรูป

จากผลการรายงานข้อมูลใน Thailand ICT market 2006 & outlook 2007
จากสำนักงานส่งเสริมอุตสาหกรรมซอฟต์แวร์แห่งชาติจะเห็นได้ว่าอุตสาหกรรมโปรแกรมสำเร็จรูปมีการเติบโตอย่างต่อเนื่อง
มูลค่าตลาดของอุตสาหกรรมซอฟต์แวร์ในปี 2548 มีมูลค่า 44,135 ล้านบาทและเติบโตเป็น
52,763 ล้านบาทในปี 2549 โดยในปี 2550 ได้มีการคาดการณ์ว่ามูลค่าตลาดจะเติบโตเป็นมูลค่า
62,174 ล้านบาท ซึ่งมูลค่าตลาดเติบโตขึ้นร้อยละ 17.8 เมื่อเทียบกับปี 2549
และเป็นอัตราการเติบโตที่สูงที่สุดเมื่อเทียบกับอัตราการเติบโตในด้านการบริการและฮาร์ดแวร์คอมพิวเตอร์
อีกทั้งการใช้จ่ายในส่วนของซอฟต์แวร์ต่อฮารด์แวร์ในปี 2549 มีสัดส่วนอยู่ที่ 33:66
.และมีแนวโน้มสูงขึ้นเป็น 39:61 ในปี 2550

จากตารางภาพรวมตลาดซอฟต์แวร์ระหว่างปี 2548 ถึงปี 2550
จะเห็นได้ว่าตลาดซอฟต์แวร์ที่เป็นโปรแกรมสำหรับงานด้านบริหารจัดการระบบของบริษัท
(Enterprise software) ซึ่งมีส่วนแบ่งตลาดของอุตสาหกรรมซอฟต์แวร์ที่ใหญ่ที่สุดคิดเป็นร้อยละ
84 และมีอัตราการเติบโตที่ร้อยละ 18.3 ต่อปี ซึ่งซอฟต์แวร์ของ ASIABIZ
จัดอยู่ในซอฟต์แวร์ในหมวดนี้

ภาพรวมตลาดซอฟต์แวร์ระหว่างปี 2548 ถึงปี 2550

[]

ที่มา: ICT market 2006 & outlook 2007, สำนักงานส่งเสริมอุตสาหกรรมซอฟต์แวร์แห่งชาติ

โดยในปี 2549
กลุ่มลูกค้ากลุ่มหลักยังคงเป็นบริษัทขนาดกลางและขนาดใหญ่ที่มีส่วนแบ่งของกลุ่มลูกค้าอยู่ที่ประมาณร้อยละ
60 และรองลงมาเป็นองค์กรส่วนราชการซึ่งมีส่วนแบ่งลูกค้าอยู่ที่ร้อยละ 29
ส่วนลูกค้ารายย่อยมีส่วนแบ่งกลุ่มลูกค้าอยู่ที่ประมาณร้อยละ 11
โดยกลุ่มฐานลูกค้ากลุ่มใหญ่ซึ่งเป็นบริษัทกลุ่มลูกค้ารายย่อยซึ่งเป็นกลุ่มที่ ASIABIZ
ได้ให้ความสนใจกับลูกค้าในกลุ่มนี้ ทั้งนี้ ASIABIZ
ไม่มีรายได้ที่เกิดจากการพึ่งพิงลูกค้ารายใดเกินร้อยละ 30 ของรายได้รวมของ ASIABIZ

การใช้จ่ายแบ่งตามกลุ่มลูกค้าในตลาดซอฟต์แวร์

[]

ที่มา: ICT market 2006 & outlook 2007, สำนักงานส่งเสริมอุตสาหกรรมซอฟต์แวร์แห่งชาติ

การจัดหาผลิตภัณฑ์หรือบริการ

ปัจจุบันนี้ทาง ASIABIZไม่ได้ผูกติดกับบริษัทเจ้าของ Software license รายใด หากแต่
ASIABIZ ใช้วิธีการจ่ายค่าลิขสิทธิ์โปรแกรมต่างๆเป็นรายปี ซึ่ง ณ ปัจจุบันนี้ ASIABIZ
ได้ทำสัญญารายปีกับบริษัท Sonopress Singapore Pte Ltd. ประเทศสิงค์โปร์
ซึ่งจะจ่ายเงินปีละ 6,870.93 ดอลล่าร์สิงค์โปร์ หรือประมาณ 171,773.25 บาทต่อปีเพื่อต่อสัญญา
Microsoft License สำหรับโปรแกรมที่ ASIABIZ ได้ทำสัญญารายปีกับบริษัท Sonopress
Singapore Pte Ltd. ได้แก่ APAC Apr 2007 English Renewal kit ประกอบด้วย
Binder Physical Carrier Media CDROM Physical Carrier Media DVDROM และ
Software Program

ช่องทางการจัดจำหน่ายผลิตภัณฑ์

ASIABIZ
เน้นการขายผ่านตัวแทนจำหน่ายหรือขยายตัวพร้อมธุรกิจของลูกค้าที่ขยายสาขาในต่างประเทศ และ
การขายผ่านตัวแทนจำหน่ายภายในประเทศ นอกจากนี้ ASIABIZ ยังใช้อินเตอร์เน็ต
เป็นช่องทางการตลาดในการขายสินค้าอีกด้วย

ผลกระทบสิ่งแวดล้อม

- ไม่มี -

งานที่ยังไม่ได้ส่งมอบ

- ไม่มี –